smcproject/ml-wiki-sentences huggingface dataset:
1990-കളിൽ കളിമണ്ണിൽ നിർമ്മിച്ച, കൃത്രിമമല്ലാത്ത വർണ്ണങ്ങൾ പൂശിയിരുന്ന വിഗ്രഹങ്ങളായിരുന്നു നിമഞ്ജനം ചെയ്തിരുന്നത്, എന്നാലിന്നവ പ്ലാസ്റ്റർ ഓഫ് പാരീസിൽ നിർമ്മിച്ച കൃത്രിമ വർണ്ണങ്ങൾ പൂശിയവയാണ് .
ഇന്ത്യയുടെ ദേശീയ ജലജീവി
ഇന്ത്യയുടെ ദേശീയ ജലജീവിയാണ് ഗംഗാ ഡോൾഫിൻ.
2009 ഒക്ടോബർ 5-നാണ് കേന്ദ്രസർക്കാർ ഗംഗാ ഡോൾഫിനെ ദേശീയ ജലജീവിയായി പ്രഖ്യാപിച്ചത്.
നാഷണൽ ഗംഗാ റിവർ ബേസിൻ അതോറിറ്റിയുടെ ആദ്യ യോഗത്തിലാണ് ഗംഗാ ഡോൾഫിനെ ദേശീയ ജലജീവിയാക്കണം എന്ന നിർദ്ദേശം വച്ചത്.
2009 മുതൽ ആസാമിന്റെ ദേശീയ ജലജീവിയും ഈ ഡോൾഫിനാണ്.
അവലംബം വിക്കിസ്പീഷിസിൽ Platanista gangetica എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Platanista gangetica എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഗാസായുദ്ധം ഇംഗ്ലീഷ് വിലാസം https://ml.wikipedia.org/wiki/2008%E2%80%932009_Israel%E2%80%93Gaza_conflict
2008–2009  വർഷത്തിലെ ശീതകാലത്ത് തെക്കൻ ഇസ്രയേലിലും ഗാസാ ചീന്തിലും വെച്ചു നടന്ന മൂന്നാഴ്ച നീണ്ടുനിന്ന ഇസ്രയേൽ -ഹമാസ്  പോരാട്ടമാണ്‌ ഗാസായുദ്ധം .
"ഓപ്പറേഷൻ കാസ്റ്റ് ലീഡ്"  എന്ന് നാമകരണം ചെയ്യപ്പെട്ട ഈ ആക്രമണം 2008 ഡിസംബർ 27 ന്‌  ഗാസാചീന്തിൽ ഇസ്രയേലാണ്‌  തുടക്കമിട്ടത്.
അറബ് ലോകത്ത് ഈ ആക്രമണം 'ഗാസാ കൂട്ടക്കൊല' (Arabic: مجزرة غزة‎) എന്നാണ്‌ അറിയപ്പെടുന്നത് . 'തെക്കൻ മേഖലയിലെ യുദ്ധം' എന്ന് ഇസ്രയേലി മാധ്യമങ്ങളും ഈ ആക്രമണത്തെ വിശേഷിപ്പിക്കുന്നു .
ഗാസാചീന്തിനുള്ളിലേക്കും പുറത്തേക്കുമുള്ള ആയുധക്കടത്ത് തടയുമെന്നും ഹമാസിന്റെ റോക്കറ്റാക്രമണം അവസാനിപ്പിക്കുമെന്നും  പ്രഖ്യാപിച്ചുകൊണ്ട് ഡിസംബർ 27 ന്‌ ഇസ്രയേൽ ബോംബാക്രമണം തുടങ്ങുകയായിരുന്നു.
ഈ ആക്രമണത്തിൽ ഇസ്രയേലിന്‌ മറ്റുചില ലക്ഷ്യങ്ങളും പ്രേരണകളും  ഉണ്ടായിരുന്നതായി പുറത്തുവന്നിട്ടുണ്ട് .
ജനങ്ങളുടെ ആവാസ കേന്ദ്രങ്ങൾ, പോലീസ് സ്റ്റേഷനുകൾ,സൈനിക കേന്ദ്രങ്ങൾ, സർക്കാർ കെട്ടിടങ്ങൾ എന്നിവ ഇസ്രയേൽ സൈന്യം ആക്രമിക്കുകയുണ്ടായി .
സാധാരണ പൗരന്മാരുടെ ആവാസകേന്ദ്രങ്ങളും വ്യാപകമായി  നശിപ്പിക്കപ്പെട്ടു.
ഹമാസും അതിന്റെ മിസൈൽ ,മോർട്ടാർ ആക്രമണം ശക്തിപ്പെടുത്തുകയും യുദ്ധത്തിലുടനീളം  ജനസാമാന്യത്തിന്റെ കേന്ദ്രങ്ങൾ ലക്ഷ്യമാക്കുകയുമുണ്ടായി .
2009 ജനുവരി 3 ന്‌  കരയുദ്ധവും ഇസ്രയേൽ ആരംഭിച്ചു.
ഏകപക്ഷീയമായ വെടിനിറുത്തൽ ഇസ്രയേൽ പ്രഖ്യാപിച്ചതോടെ ഒരാഴ്ചക്കാലത്തെ വെടിനിറുത്തൽ ഹമാസും പ്രഖ്യാപിച്ചു.
തുടർന്ന് ജനുവരി 18 ന്‌ യുദ്ധം അവസാനിച്ചു .
ജനുവരി 21 ന്‌  ഇസ്രയേൽ പിൻ‌വാങ്ങൽ പൂർത്തിയാക്കി .
1,166 നും  1,417 നും ഇടയിലെണ്ണം വരുന്ന പലസ്തീനികളും 13 ഇസ്രയേലികളും ഈ ആക്രമണത്തിൽ കൊല്ലപ്പെട്ടു .
വെള്ളമില്ലാതെ 4 ലക്ഷം ഗാസൻ ജനത വലഞ്ഞു.
4000 വീടുകൾ നശിപ്പിക്കപ്പെടുകയോ കേടുപാടുകൾ സംഭവിക്കുകയോ ചെയ്തു.
പതിനായിരക്കണക്കിന്‌ ജനങ്ങൾ ഭവന രഹിതരായി .
80 സർക്കാർ എടുപ്പുകൾ നശിപ്പിക്കപ്പെട്ടു .
2009 സെപ്റ്റംബർ മാസത്തിൽ ഐക്യരാഷ്ട്ര സഭയുടെ മനുഷ്യാവകാശ കൗൺസിൽ (United Nations Human Rights Council -UNHRC) പുറത്തുവിട്ട റിപ്പോർട്ട് പ്രകാരം ഇസ്രയേലികളും പലസ്തീനികളും യുദ്ധക്കുറ്റം ചെയ്തതായി കണ്ടെത്തുകയും അവരെ നിയമത്തിനു മുന്നിൽ കൊണ്ടുവരുന്നതിനായി റിപ്പോർട്ട് ശിപാർശ ചെയ്യുകയും ചെയ്തു .
ഗാസ ആക്രമണത്തിൽ ഇസ്രയേൽ, നിരോധിത വെള്ള ഫോസ്ഫറസ് പോലുള്ള മാരക വസ്തുക്കളടങ്ങിയ ആയുധങ്ങൾ ഉപയോഗിച്ചതായി സ്ഥിരീകരിക്കപ്പെട്ടിട്ടുണ്ട്.
ഇസ്രയേലിന്റെ ഈ ആക്രമണത്തിൽ 200 നും 300 നും ഇടക്ക് കുഞ്ഞുങ്ങളും കൊലചെയ്യപ്പെടുകയുണ്ടായി.
പശ്ചാത്തലം പലസ്തീൻ രണ്ടാം ലോകമഹായുദ്ധത്തിന് ശേഷം- വിവിധ ഘട്ടങ്ങൾ ക സ തി ബ്രിട്ടീഷധീന പലസ്തീൻ , (ജൂതകുടിയേറ്റ കേന്ദ്രങ്ങൾ ഓറഞ്ച് നിറത്തിൽ) ഐക്യരാഷ്ട്രസഭയുടെ വിഭജനപദ്ധതി (പൊതുസഭ പാസ്സാക്കിയ 181 (II) പ്രമേയം-1947) ജോർദാന്റെ കീഴിലുള്ള വെസ്റ്റ്ബാങ്ക് , ഈജിപ്തിന്റെ കീഴിലുള്ള ഗസ്സ എന്നിവ ഒന്നാം അറബ്-ഇസ്രയേൽ യുദ്ധശേഷം (1949) പലസ്തീൻ അതോറിറ്റി ( രണ്ടാം ഓസ്‌ലോ കരാർ പ്രകാരം)
ഈജിപ്തും ഇസ്രയേലും അതിരിടുന്ന മെഡിറ്ററേനിയൻ സമുദ്രത്തിന്റെ കിഴക്കൻ തീരത്ത് സ്ഥിതിചെയ്യുന്ന തീരപ്രദേശമാണ്‌ ഗാസാമുനമ്പ് അല്ലെങ്കിൽ ഗാസാചീന്ത്.
ഭൂമയിലെ ഏറ്റവും ജനസാന്ദ്രതയുള്ള സ്ഥലമാണിത് .
അമേരിക്കൻ ചാരസംഘടനയായ സി.ഐ.എയുടെ 2008 ജൂലൈ വരെയുള്ള ഫാക്ട്ബുക്ക് കണക്ക് പ്രകാരം 1,500,202  ജനങ്ങൾ  360 ചതുരശ്രകിലോമീറ്റർ വിസ്തീർണ്ണത്തിലുള്ള ഈ കൊച്ചു സ്ഥലത്ത് തിങ്ങിപ്പാർക്കുന്നു.
ഐക്യരാഷ്ട്ര സഭ , ഹ്യൂമൻ റൈറ്റ്സ്  വാച്ച്(Human Rights Watch -HRW) ഉൾപ്പെടെയുള്ള നിരവധി രാജ്യാന്തര സംഘടനകളും സർക്കാരിതര സന്നദ്ധസംഘടനകളും മനസ്സിലാക്കുന്നത്, ഗാസാചീന്തിന്റെ മുഴുവൻ അധികാരങ്ങളും ഇസ്രയേൽ നിയന്ത്രിക്കുകയാണ്‌ എന്നാണ്‌.
ഗാസയുടെ കരപ്രദേശവും ഗാസാപരിധിയിൽ വരുന്ന സമുദ്രാതിർഥികളും ഇസ്രയേൽ കൈടക്കി വെച്ചിരിക്കുകയാണ്‌.
ഇതുവഴി ഗാസക്കുപുറത്തേക്കുള്ള കരയിലൂടെയോ കടലിലൂടെയോ ഉള്ള ജനങ്ങളുടെയും ചരക്കുകളുടെയും  നീക്കങ്ങളെ ഇസ്രയേൽ തടഞ്ഞിരിക്കുന്നു .
എന്നാൽ ഇസ്രയേൽ വ്യക്തമാക്കുന്നത് , നാലാം ജനീവ കരാറിലെ ആർട്ടിക്കിൾ 6 പ്രകാരം 2005 ൽ ഇസ്രയേൽ അതിന്റെ ഗാസാ അധിനിവേശം നിറുത്തിയിരിക്കുന്നു എന്നും അവിടെ ഇസ്രയേൽ സർക്കാറിന്റെ പ്രവർത്തനമില്ല എന്നുമാണ്‌ .
ഇസ്രയേലിൽ പലസ്തീനികളാൽ കൊല്ലപ്പെട്ട ഇസ്രായേലികൾ ( നീല നിറത്തിൽ ) ഗാസയിൽ ഇസ്രയേലികളാൽ കൊലചെയ്യപ്പെട്ട പലസ്തീനികൾ( ചുവപ്പ് നിറത്തിൽ ) സർക്കാരിതര ഇസ്രയേൽ സംഘടനയായ ബിറ്റ്സ്ലെമിന്റെ അഭിപ്രായ സർ‌വേ പ്രകാരം ഹമാസിന്റെ ഇസ്രായേലിലേക്കുള്ള റോക്കറ്റാക്രമണം അവലംബം ↑ Senior Jihad man, 14 others die in IDF strikes , Ynet, 29-12-2008 1 2 3 {{ cite web }} : Italic or bold markup not allowed in: | publisher= ( help ) ↑ ↑ ↑ http://abcnews.go.com/International/wireStory?id=6536195 ↑ Israel steps up attacks in Gaza; Hamas indicates it's open to a truce Archived 2009-01-09 at the Wayback Machine .
By Sebastian Rotella and Rushdi abu Alouf.
Jan. 13, 2009.
LA Times .
↑ Israel steps up attacks in Gaza; Hamas indicates it's open to a truce .
1 2 ↑ Current events .
Embassy of Israel in Washington DC .
In the middle of the page is a list of 4 Israelis killed by rocket and mortar fire.
One was a soldier killed on a military base inside Israel.
This explains the confusion in counting civilian and military dead in some articles.
↑ ↑ ↑ http://www.ynet.co.il/Ext/Comp/CdaNewsFlash/0,2297,L-3653534_184,00.html ↑ http://www.ynet.co.il/Ext/Comp/CdaNewsFlash/0,2297,L-3653623_184,00.html ↑ http://news.walla.co.il/?w=//1414914 ↑ http://www.cnn.com/2009/WORLD/meast/01/14/israel.gaza/index.html ↑ http://www.cnn.com/2009/WORLD/meast/01/15/gaza.aid.plea/index.html 1 2 3 4 5 6 7 8 Field up-date on Gaza from the Humanitarian Coordinator Archived 2009-02-04 at the Wayback Machine .
14 January 2009.
OCHA oPt ( United Nations Office for the Coordination of Humanitarian Affairs - occupied Palestinian territory).
↑ "Rocket slams into Ashdod kindergarten" Archived 2012-01-19 at the Wayback Machine .
Jan 6, 2009.
Jerusalem Post .
" Four Israelis have been killed, 10 moderately to seriously wounded, and 29 slightly wounded. Another 144 have been treated for shock. "
↑ "Israel strikes back against Hamas terror infrastructure in Gaza 27-Dec-2008" .
Israel Ministry of Foreign Affairs .
Jan. 4, 2009.
See the charts.
3 Israeli civilians killed and 119 civilians wounded.
↑ http://www.cnn.com/2009/WORLD/meast/01/14/israel.gaza/index.html ↑ Israeli army shells Gaza, ceasefire talk gathers steam Archived 2009-01-22 at the Wayback Machine .
Jan. 15, 2009.
1 2 Discrepancies over number of Palestinian civilian deaths .
1 2 Israeli human rights groups speak out as death toll passes 1,000 .
Rory McCarthy in Jerusalem and Sarah Boseley.
↑ ↑ ↑ ↑ More than 1,000 killed in Gaza' .
Jan. 14, 2009.
↑ The macabre count of a doctor in Gaza .
Jan. 11, 2009.
Agence France-Presse .
↑ Gaza conflict: Who is a civilian?
By Heather Sharp.
January 5 2009.
↑ Why Israel went to war in Gaza .
By Chris McGreal in Jerusalem.
The Observer .
↑ Israeli Forces Fired on U.N. Aid Convoy 'Truce' .
Jan. 8, 2009.
↑ Report: 36 new doctors allowed into Gaza Archived 2009-01-23 at the Wayback Machine .
Maan News Agency.
↑ http://www.reliefweb.int/rw/rwb.nsf/db900SID/CJAL-7N5RUH?
OpenDocument ↑ http://en.rian.ru/world/20090114/119490704.html ↑ Gaza Tragedy: 280 Children, 76 Women, 97 Elderly Killed Among 905 Martyrs .
Jan. 12, 2009.
WAFA.
Palestine News Agency .
↑ Half of Gaza dead 'children, women and elderly' .
↑ ↑ Cohen, Lauren.
Achmat weighs in on Israeli 'war architect' Sunday Times .
Jul 26, 2009 ↑ Israel media on defensive over Gaza war coverage AFP.
Jan 14, 2009.
↑ {{ cite news }} : Check date values in: | accessdate= ( help ) ↑ http://www.guardian.co.uk/world/2009/sep/16/israel-rejects-war-crimes-gaza ↑ http://fr.jpost.com/servlet/Satellite?pagename=JPost/JPArticle/ShowFull cid=1231167272256%5Bപ്രവർത്തിക്കാത്ത+കണ്ണി%5D ↑ ↑ Rockets land east of Ashdod m Ynetnews , December 28, 2008; Rockets reach Beersheba, cause damage , Ynetnews , December 30, 2008.
↑ ↑ ↑ Hamas, Israel set independent cease-fires Archived 2010-09-02 at the Wayback Machine , CNN International; Last Israeli troops 'leave Gaza' , BBC News, January 21, 2009.
↑ Al-Mughrabi, Nidal.
Israel tightens grip on urban parts of Gaza Archived 2009-01-09 at the Wayback Machine , Reuters, January 12, 2009; Lappin, Yaakov.
IDF releases Cast Lead casualty , The Jerusalem Post , March 26, 2009.
↑ Gaza 'looks like earthquake zone' , BBC News, January 19, 2009; 'Scale of Gaza destruction emerges' , BBC News, January 19, 2009; Beaumont, Peter.
A life in ruins , The Observer , July 5, 2009.
↑ ↑ ↑ http://www.guardian.co.uk/world/2009/sep/15/un-gaza-war-israel-hamas "Inquiry into Gaza conflict singles out Israeli policy towards Palestinians for most serious condemnation" ↑ ദ ഗാർഡിയൻ 2009 ജനുവരി 21 19/10/2009 ന്‌ ശേഖരിച്ചത് ↑ ബി.ബി.സി 2009 സെപ്റ്റംബർ 9 19/10/2009 ന്‌ ശേഖരിച്ചത് ↑ {{ cite news }} : Missing or empty | title= ( help ) ; Text "title Israel: Stop Unlawful Use of White Phosphorus in Gaza" ignored ( help ) ↑ ↑ ↑ "Human Rights Council Special Session on the Occupied Palestinian Territories" July 6, 2006; Human Rights Watch considers Gaza still occupied.
↑ ↑ ↑ അധികവായനക്ക് മരണപ്പക്ഷികൾ പറന്നിറങ്ങും ഗാസാമുനമ്പിൽ Archived 2016-03-06 at the Wayback Machine
ആങ്കറേജ്, അലാസ്ക വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ആങ്കറേജ് അമേരിക്കൻ ഐക്യനാടുകളിലെ അലാസ്ക സംസ്ഥാനത്തെ ഒരു മുനിസിപ്പാലിറ്റിയാണ്.
2015 ലെ കണക്കനുസരിച്ച് ഇവിടെ 298,695 താമസക്കാരുണ്ട്.
അലാസ്ക സംസ്ഥാനത്തെ ഏറ്റവും ജനസാന്ദ്രമായ പട്ടണമാണ് ആങ്കറേജ് .
അതുപോലെ തന്നെ അലാസ്ക സംസ്ഥാനത്തെ 40 ശതമാനം ജനങ്ങളും ഈ നഗരത്തിലാണു താമസിക്കുന്നത്.
19-ആം നൂറ്റാണ്ടിൽ റഷ്യൻ ഭരണത്തിൽ വളരെ  സുസ്ഥാപിതമായ ഒരു പട്ടണമായിരുന്നു ഇത്.
1867 ൽ യു.എസ്. സെക്രട്ടറി ഓഫ് സ്റ്റേറ്റ് വില്യം എച്ച്. സിവാർഡ് റഷ്യയിൽ നിന്ന് അലാസ്ക പ്രദേശം വാങ്ങുന്നതിനുള്ള ഇടപാടിൽ ഒരു ഇടനിലക്കാരനായി പ്രവർത്തിച്ചു.
7.2 മില്ല്യൺ യു.എസ്. ഡോളറിന് (ഒരു ഏക്കർ ഭൂമിക്ക് 2 സെൻറ് വച്ച്) വിലയിട്ടു.
ഈ ഇടപാടിന് "സിവാർഡ്സ് ഫോളി", "സിവാർഡ്സ് ഐസ്ബോക്സ്" , "വാൽറഷ്യ" എന്നിങ്ങനെയുള്ള പേരുകളിട്ട് രാഷ്ട്രീയ എതിരാളികൾ വില്യം സിവാർഡിനെ കണക്കറ്റു പരിഹസിച്ചു.
എന്നാൽ റഷ്യയുമായുള്ള ഇടപാടിന് ഏതാനും വർഷങ്ങൾക്കു ശേഷം 1888 ൽ അലാസ്കയിലെ ആങ്കറേജിനു സമീപമുള്ള Turnagain Arm എന്ന സ്ഥലത്ത് സ്വർണ്ണ നിക്ഷേപം കണ്ടുപിടിക്കപ്പെട്ടു.
1912 ൽ അലാസ്ക യു.എസ്. പ്രദേശമായി അംഗീകരിക്കപ്പെട്ടു.
1920 നവംബർ 23 ന് ഈ പട്ടണത്തിന്റെ പേര് ആങ്കറേജ് എന്ന് ഔദ്യോഗികമായി നാമകരണം ചെയ്യപ്പെട്ടു.
1923 ൽ ഇതുവഴി അലാസ്ക റെയിൽ റോഡിന്റെ നിർമ്മാണം പൂർത്തിയായി.
1920 നും 1930 നു മിടയിൽ പട്ടണം സാമ്പത്തികമായി വളർന്നു.
1964 മാർച്ചു 27 നുണ്ടായ ഭൂകമ്പം ആങ്കറേജ് പട്ടണത്തെ ഇളക്കിമറിച്ചു.
ഈ ഭൂകമ്പത്തിൽ 115 പേർ കൊല്ലപ്പെടുകയും 311 മില്ല്യൺ (ഇപ്പോഴത്തെ കണക്കനുസരിച്ച് 2.37 ബില്ല്യൺ) ഡോളറിന്റെ നാശനഷ്ടവുമുണ്ടായി.
അഞ്ചു മിനിട്ടു നീണ്ടു നിന്ന കുലുക്കത്തെ അതിജീവിക്കുവാൻ മിക്കവാറുമുള്ള നിർമ്മിതികൾക്കു സാധിച്ചില്ല.
ചരിത്രത്തിൽ രേഖപ്പെടുത്തപ്പെട്ട രണ്ടാമത്തെ വലിയ ഭൂകമ്പമായിരുന്നു ഇത്.
താമസിയാതെ ഇവിടെ പുനർ നിർമ്മാണപ്രവർത്തനങ്ങൾ വിപുലമായ രീതിയിൽ നടന്നു.
1968 ൽ അറ്റ്ലാൻറിക് റിച്ച്ഫീൽഡ്  കമ്പനി (ARCO) എന്ന അമേരിക്കൻ ഓയിൽ കമ്പനി Prudhoe ബേയിൽ എണ്ണയുടെ നിക്ഷേപം കണ്ടുപിടിച്ചു.
ഇത് ആങ്കറേജ് പട്ടണത്തിൻറെ വളർച്ച ത്വരിതഗതിയിലാക്കി.
2015 ലെ വിവരങ്ങളനുസരിച്ച് ഹോങ്കോങ് , മെംഫിസ് , ഷാങ്ഹായ് എന്നിവ കഴിഞ്ഞാൽ ലോകത്ത് ചരക്കു നീക്കം നടക്കുന്ന വിമാനത്താവളങ്ങളിൽ ആങ്കറേജിലെ റ്റെഡ് സ്റ്റിവൻസ് അന്താരാഷ്ട്ര വിമാനത്താവളം നാലാം സ്ഥാനം അലങ്കരിക്കുന്നു.
ഈ വിമാനത്താവളം 1951 ലാണ് പണി കഴിപ്പിച്ചത്.
ഈ വിമാനത്താവളത്തിലൂടെ ഉത്തരാർദ്ധഗോളത്തിലെ പ്രധാനപ്പെട്ട് എല്ലാ പട്ടണങ്ങളിലേയ്ക്കും കുറഞ്ഞ ദൂരത്തിൽ സഞ്ചരിക്കുവാൻ പറ്റും.
അലാസ്കയിൽ നിന്നുള്ള യു.എസ്. സെനറ്റർ റ്റെഡ് സ്റ്റിവൻസിനെ ആദരിക്കുന്നതിനു വേണ്ടിയാണ് വിമാനത്താവളത്തിന് അദ്ദേഹത്തിൻറെ പേരു നല്കിയിരിക്കുന്നത്.
ഈ വിമാനത്താവളം 4,608 ഏക്കർ സ്ഥലത്ത് സമുദ്ര നിരപ്പിൽ നിന്നും 46 മീറ്റർ ഉയരത്തിൽ സ്ഥിതി ചെയ്യുന്നു.
ഇതു കൂടാതെ അലാസ്കയിലെക്കുള്ള ചരക്കുനീക്കത്ത്തിന്റെ സിംഹഭാഗവും നിയന്ത്രിക്കുന്നു ഒരു വലിയ തുറമുഖവും ഇവിടെയുണ്ട്.
ഓരോ വർഷവും ഭക്ഷവസ്തുക്കൾ, കെട്ടിട നിർമ്മാണ സാമഗ്രകൾ, കാറുകൾ, തുണിത്തരങ്ങൾ, സിമന്റ്, ഇന്ധനം തുടങ്ങി അലാസ്കയിലുള്ളവരുടെ ദൈനം ദിന വൃത്തിക്കുള്ളതും പൊതു ഉപയോഗത്തിനുള്ളതുമായി ഏകദേശം 3.5 മില്ല്യൺ ടൺ കാർഗോ ഇവിടെ കൈകാര്യം ചെയ്യുന്നു.
ഈ തുറമുഖം കടൽ, ഹൈവേ, റെയിൽ, എയർ കാർഗോ വ്യൂഹം എന്നിവ പോലെയുള്ള വിവിധ ഗതാഗത സൌകര്യങ്ങളെ ബന്ധിപ്പിക്കുന്ന ഒരു കണ്ണിയായും പ്രവർത്തിക്കുന്നു.
സംസ്ഥാനത്തിന്റെ വിവിധ ഭാഗങ്ങളിലുള്ള ഏകദേശം ഇരുന്നൂറോളം സമുഹങ്ങളിലേയ്ക്കു് ഇവിടെ നിന്നുള്ള സേവനം ലഭ്യമാകുന്നു.
ആങ്കറേജിലെ തുറമുഖം അലാസ്കയുടെ സാമ്പത്തിക ഹൃദയമായാണ് അറിയപ്പെടുന്നത്.
== ജനസംഖ്യാപരമായ കണക്കുകൾ ==
താഴെക്കാണുന്ന പട്ടിക പട്ടണത്തിലെ ജനസംഖ്യാപരമായ വിവരം നൽകുന്നു (2010–2014) ആങ്കറേജ് പട്ടണത്തിലെ ജനസംഖ്യാപരമായ കണക്കുകൾ - അലാസ്ക (2014) ആങ്കറേജ് അലാസ്ക ആകെ ജനസംഖ്യ: 300,950 728,300 ലാൻറ് ഏരിയ (സ്ക്വയർ മൈൽ): 1,705 570,641 ലിംഗഭേദം സ്ത്രീകൾ: 49.2% 47.8% വർഗ്ഗം - വംശം-ഗോത്രം വെള്ളക്കാർ: 66% 62.9% കറുത്ത വർഗ്ഗക്കാർ/ആഫ്രിക്കൻ-അമേരിക്കൻ: 5.6% 3.5% ഏഷ്യൻ: 8.1% 5.6% നേറ്റീവ് ഇന്ത്യൻസ് (റെഡ് ഇന്ത്യൻ) : 7.9% 14.1% പസഫിക് ഐസ്ലാൻഡർ : 2% 1.1% Two or more: 8.1% 8% ഹിസ്പാനിക്/ലാറ്റിൻ: 7.6% 6.2% വിദ്യാഭ്യാസം ഹൈസ്ക്കൂൾ-ഗ്രഡ്വേഷൻ അനുപാതം : 92.5% 91.8% കോളേജ് ഗ്രാഡ്വേഷൻ അനുപാതം: 32.8% 27.7% ആളോഹരി വരുമാനം Median household  income: $77,454 $71,829 ദാരിദ്ര്യ രേഖയ്ക്കു താഴെയുള്ളവർ : 7.9% 10.1% Source: U.S. സെൻസസ് ബ്യൂറോ ,  "അമേരിക്കൻ കമ്മ്യൂണിറ്റി സർവ്വേ" (5-year estimates 2010-2014) സിറ്റിസ്കേപ്പ് Panorama of Anchorage as viewed at night from the Glen Alps neighborhood, near Flattop Mountain .
The USS Anchorage departing from its eponymous port in May 2013.
The vessel is framed by the city's downtown and the Chugach Mountain Range in the background.
Panorama of Cook Inlet near the mouth of Turnagain Arm, a few miles south of the "Anchorage bowl."
The tide is out, exposing the surrounding mudflats.
പഠനവൈകല്യം ഇംഗ്ലീഷ് വിലാസം https://ml.wikipedia.org/wiki/Learning_disability വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
പഠനവൈകല്യങ്ങളെ പൊതുവെ നാലായി തിരിക്കാം.
വായനവൈകല്യം
തപ്പിത്തടഞ്ഞ് വായിക്കുക.
ഓരോ വാചകങ്ങളും കഴിഞ്ഞ് നിർത്താതെ തുടർച്ചയായി വായിക്കുക.
ചില വാക്കുകൾ ഉച്ചരിക്കാതെ വിടുക.
വായിക്കുമ്പോൾ ചില വരികൾ വിട്ടുപോകുക.
വാചകങ്ങൾ അപൂർണമായി പറയുക.
രചനാവൈകല്യം
നന്നായി പഠിച്ച് കാണാതെ പറയുന്ന പാഠങ്ങൾപോലും എഴുതുമ്പോൾ തെറ്റുക.
അപൂർണമാകുക.
വാക്യങ്ങളിലെ പേരു മാറുക.
അക്ഷരം വായിക്കാൻ കഴിയാത്തവിധം വികൃതമായിരിക്കുക.
പുസ്തകത്തിൽ പല പേജിലും പലതരത്തിൽ തോന്നിയപോലെ എഴുതുക.
പേന പിടിക്കുന്നതുപോലും ശരിയായ രീതിയിൽ അല്ലാതെയിരിക്കുക.
അറിയാവുന്ന വാക്കുകൾ കുറവായതുകൊണ്ട് എഴുതുമ്പോൾ അനുയോജ്യ വാക്കുകൾ കിട്ടാതിരിക്കുക.
ഗണിതശാസ്ത്ര വൈകല്യം
കണക്കിൽ കൂട്ടലും കുറയ്ക്കലും കടമെടുത്ത് എഴുതുന്നതും സ്ഥിരമായി തെറ്റിക്കുക.
ഗുണിക്കുന്നതിനുപകരം ഹരിക്കുകയോ നേരെ തിരിച്ചോ ചെയ്യുക.
ഉദാ: 26 ൽനിന്ന് ഒമ്പത് കുറയ്ക്കാൻ പറഞ്ഞാൽ, ഒമ്പതിൽനിന്ന് ആറു കുറയ്ക്കുക.
എഴുതുമ്പോൾ 21, പന്ത്രണ്ടായും 61 പതിനാറായും മാറുക.
മാർജിനിൽ കണക്കുകൂട്ടി എഴുതിയശേഷം പേജിൽ എടുത്തെഴുതുമ്പാൾ ചില അക്കങ്ങൾ വിട്ടുപോകുക.
ഉദാ: 2651 എടുത്തെഴുതുന്നത് 251 എന്നാകുക.
നാമ വൈകല്യം
പേരുകൾ മറന്നുപോകുക.
വ്യക്തികളെയും സ്ഥാപനങ്ങളെയും ഓർമയിൽ ഉണ്ടെങ്കിലും അവയുടെ പേര് ഓർക്കാതിരിക്കുക.
തെറ്റായി ഓർത്തിരിക്കുക.
പേര് എഴുതുമ്പോൾതന്നെ സ്ഥിരമായി മാറിപോകുക.
ഉദാ: രാജീവ്സിങ് എന്നാണ് ഉത്തരമെങ്കിൽ രാജീവ്ധവാൻ എന്നോ മറ്റോ എഴുതുക.
പെരുമാറ്റ വൈകല്യങ്ങളും ശ്രദ്ധാവൈകല്യങ്ങളും
ഇത്തരം കുട്ടികൾക്ക് ഒരുകാര്യത്തിലും മനസ്സുറപ്പിക്കാൻ കഴിയാതെ വരിക.
ഇരിക്കുമ്പോൾ എഴുന്നേൽക്കാൻ തോന്നും.
ഒരുകാര്യം ചെയ്യുമ്പോൾ മറ്റൊന്ന് ചെയ്യാൻതോന്നും.
ഇത്തരം കുട്ടികൾക്ക് ഒരുകാര്യം ഓർമിച്ചുവച്ച് ചെയ്യാൻ ബുദ്ധിമുട്ടാണ്.
ഉദാ: രണ്ടു കാര്യം ഒന്നിച്ചു പറഞ്ഞാൽ ഒരുകാര്യം മറന്നുപോകും.
കേൾവിയിലുള്ള വൈകല്യങ്ങളും ചില കുട്ടികളിൽ ഉണ്ടാകാം.
നേഴ്സറി ക്ലാസ്മുതൽ കണ്ടുവരുന്ന ഈ സ്വഭാവവിശേഷം പരിഹരിച്ചില്ലെങ്കിൽ പഠനവൈകല്യമായും പെരുമാറ്റവൈകല്യമായും മാറാനിടയുണ്ട്.
പഠനവൈകല്യമുള്ളവർക്ക് ശ്രദ്ധാവൈകല്യവും ശ്രദ്ധാവൈകല്യമുള്ളവർക്ക് പഠനവൈകല്യവും ഉണ്ടാകാനിടയുണ്ട്.
പന്തളം കുറുന്തോട്ടയം പാലം
പന്തളം കുറുന്തോട്ടയം പാലം പത്തനംതിട്ട ജില്ലയിലെ പന്തളത്തു സ്ഥിതിചെയ്യുന്നു.
എം.സി. റോഡിൽ പന്തളം ജങ്ഷന് സമീപമായാണ് ഈ പാലം സ്ഥിതിചെയ്യുന്നത്.
പാലത്തിന്റെ വീതിക്കുറവുകാരണം ഇത് 2016 ജൂലായ് മാസത്തിൽ പൊളിച്ചുനീക്കി.
19.35 മീറ്റർ നീളവും 14.60 മീറ്റർ വീതിയുമുള്ള പുതിയ പാലം 2016 ഡിസംബറിൽ ഗതാഗതത്തിനായി തുറന്നുകൊടുത്തു അവലംബം
പന്തിഭോജനം
കേരളസസ്കാരത്തിൽ ജാതിതിരിച്ചുള്ള വിവേചനം ബോധ്യമാക്കാൻ ഉദാഹരിക്കാവുന്ന ഏറ്റവും പ്രമുഖമായ ഒരു ഒരു പ്രവൃത്തിയാണ് പന്തിഭോജനം അഥവാ ഒരുമിച്ചിരുന്ന് ഭക്ഷണം കഴിക്കൽ.
ഉയർന്ന ജാതിക്കാരും താഴ്ന്നജാതിക്കാരും വെവ്വേറെ പന്തികളിൽ മാത്രമേ ഇരുന്നു ഭക്ഷിക്കുകയുണ്ടായിരുന്നുള്ളൂ.
ഇതിൽ സവർണരുടെ പന്തിയിൽ അവണർക്ക് പ്രവേശനം പോലുമുണ്ടായിരുന്നില്ല.
വിളമ്പിക്കൊടുക്കുന്നവരും സവർണർ തന്നെയാവണം.
ജാതിവ്യവസ്ഥയുടെ കാർക്കശ്യങ്ങളിൽ അധഃകൃതനെ താഴ്ത്തിക്കെട്ടാൻ ഉള്ള മറ്റൊരു ഉപായവും കൂടിയായിരുന്നു ഇത്.
ജാതിവ്യവസ്ഥയുമായും ഭക്ഷണരീതിയുമായും ഭക്ഷണക്രമവുമായും എല്ലാം ബന്ധപ്പെട്ട ഇതിനെ കേരളത്തിലെ വിവിധസമൂഹങ്ങളുടെ സാമൂഹികാവസ്ഥയുടെ ഇന്നും ഇന്നലെയും പരിശോധിക്കുന്നതിനു ഉപയോഗിക്കാവുന്നതാണ്.
ഒരു പന്തിയിൽ ഉണ്ണാവുന്നവർ എന്നത് ജാതിവ്യവസ്ഥയുടെ ക്രൗര്യം എത്രമാത്രമുണ്ടായിരുന്നുവെന്ന് പുതിയകാലത്തുള്ളവർക്ക് ഉദാഹരണമായി കാണിച്ചുകൊടുക്കാൻ ഉതകുന്നതാണ്.
അങ്ങനെ വിവിധസമൂഹങ്ങളുടെ പന്തികൾ പണ്ട് നിലവിലിരുന്നു.
ഒരു സദ്യയിലെ തന്നെ വിവിധ പന്തികൾ വിവിധ ജാതിവ്യത്യാസങ്ങളെ ഉയർന്നത് താഴ്‌ന്നത് എന്ന രീതിയിൽ അതിൽ പങ്കെടുക്കുന്നവരുടെ ആത്മാഭിമാനത്തെത്തന്നെ ചോദ്യം ചെയ്തുതാഴ്ത്തിക്കെട്ടാൻ ഉപയോഗിച്ചിരുന്നു.
ജാതിയിൽ താഴ്ന്നവന് താൻ അധഃകൃതനാണെന്നും ഉയർന്നവന് താൻ സവർണ്ണനും അന്തസ്സ് കൂടിയവനാണെന്നും ഉള്ള ഒരു ബോധം ഊട്ടിയുറപ്പിക്കുകയായിരുന്നു അപരിഷ്കൃതമായിരുന്ന ഒരു കാലഘട്ടത്തിലെ ഈ സംവിധാനം.
ഇതിനെതിരെ 1917 മെയ് 29 ന് ചെറായിൽ സഹോദരൻ അയ്യപ്പന്റെ നേതൃത്വത്തിൽ വിവിധ ജാതിക്കാരെ ഒരേ പന്തിയിൽ ഒന്നിച്ചിരുത്തി ഭക്ഷണം കഴിപ്പിച്ച് കൊണ്ട് പന്തിഭോജനം എന്ന് അറിയപ്പെട്ട സമരം നടന്നു.
താഴ്ന്നജാതിക്കാർക്കൊപ്പം പന്തിഭോജനം നടത്തിയ സവർണസമുദായ അംഗങ്ങൾക്ക് 1930 -കളിൽപ്പോലും കടുത്ത പീഡനം നേരിടേണ്ടിവരികയും സമുദായത്തിൽ നിന്നും ഭ്രഷ്ട് നേരിടേണ്ടിവരികയും വന്നിട്ടുണ്ട്.
അവലംബം പന്തിവിചാരിപ്പ് പഴംചൊല്ലുകൾ
പന്തിയിൽ പക്ഷഭേദം
പന്മന രാമചന്ദ്രൻ നായർ ഇംഗ്ലീഷ് വിലാസം https://ml.wikipedia.org/wiki/Panmana_Ramachandran_Nair
കേരളത്തിലെ അറിയപ്പെടുന്ന ഭാഷാ പണ്ഡിതനും എഴുത്തുകാരനുമായിരുന്നു പന്മന രാമചന്ദ്രൻ നായർ (ജനനം:1931 ഓഗസ്റ്റ് 13 മരണം: 2018 ജൂൺ 5 ).
ഭാഷാ സംബന്ധിയായും സാഹിത്യ സംബന്ധിയായുമുള്ള പുസ്തകങ്ങൾ എഴുതിയിട്ടുണ്ട്.
മലയാള ഭാഷയുടെ ഉപയോഗത്തിൽ സർവ്വസാധാരണമായി സംഭവിച്ചുകൊണ്ടിരിക്കുന്ന അക്ഷരപ്പിശകുകളും, വ്യാകരണ പിശകുകളും ചൂണ്ടിക്കാണിച്ച് കൊണ്ട് ആനുകാലികങ്ങളിൽ നിരവധി ലേഖനങ്ങൾ എഴുതിയിട്ടുണ്ട്.
മാദ്ധ്യമപ്രവർത്തകർക്കുവേണ്ടി നിരവധി ഭാഷാശുദ്ധി ക്ലാസ്സുകൾ എടുത്തിട്ടുണ്ട്.
കൊല്ലം ജില്ലയിലെ പന്മനയിൽ എൻ. കുഞ്ചു നായരുടേയും എൻ. ലക്ഷ്മിക്കുട്ടിയമ്മയുടേയും മകനായി ജനിച്ചു.
സംസ്കൃതത്തിൽ ശാസ്ത്രിയും ഭൗതികശാസ്ത്രത്തിൽ ബിരുദവും നേടി.
തിരുവനന്തപുരം യൂണിവേഴ്സിറ്റി കോളേജിൽ നിന്ന് 1957-ൽ മലയാളം എം.എ. ഒന്നാം റാങ്കോടെ വിജയിച്ച് ഗോദവർമ്മ സ്മാരക സമ്മാനം നേടി.
ഭാര്യ: കെ.എൻ. ഗോമതിയമ്മ.
വിദ്യാഭ്യാസത്തിനു ശേഷം രണ്ടുകൊല്ലം മലയാളം ലക്സിക്കണിൽ ആയിരുന്നു .
പിന്നീട് പാലക്കാട്, ചിറ്റൂർ, തലശ്ശേരി, തിരുവനന്തപുരം എന്നിവിടങ്ങളിലെ സർക്കാർ കലാലയങ്ങളിൽ അദ്ധ്യാപകനായി.
1987-ൽ യൂണിവേഴ്സിറ്റി കോളേജിലെ മലയാള വിഭാഗം അധ്യക്ഷനായിരിക്കെ വിരമിച്ചു.
കേരളഗ്രന്ഥശാലാസംഘം , കേരള സാഹിത്യ അക്കാദമി , കേരള കലാമണ്ഡലം , സാഹിത്യ പ്രവർത്തക സഹകരണ സംഘം എന്നിവയുടെ സമിതികളിലും, കേരള സർവകലാശാലയുടെ സെനറ്റിലും പ്രവർത്തിച്ചിട്ടുണ്ട്.
മലയാള ഭാഷയുടെ തെറ്റില്ലാത്ത ഉപയോഗത്തിനു സഹായമാകുന്ന പുസ്തകങ്ങൾക്കു പുറമേ സാഹിത്യകൃതികളും രചിച്ചിട്ടുണ്ട്.
ആശ്ചര്യചൂഡാമണി സംസ്കൃതത്തിൽ നിന്നും മലയാളത്തിലേയ്ക്കു പരിഭാഷപ്പെടുത്തിയിട്ടുണ്ട്.
നിരവധി ഗ്രന്ഥങ്ങളുടെ എഡിറ്ററായും പ്രവർത്തിച്ചിട്ടുണ്ട്.
പ്രധാന കൃതികൾ തെറ്റും ശരിയും ' തെറ്റില്ലാത്ത മലയാളം' ശുദ്ധമലയാളം തെറ്റില്ലാത്ത ഉച്ചാരണം ഭാഷാശുദ്ധി-സംശയപരിഹാരങ്ങൾ നല്ല ഭാഷ (മുകളിൽ പറഞ്ഞ അഞ്ചു പുസ്തകങ്ങളുടെ പരിഷ്കരിച്ച സമാഹാരം) പരിചയം (പ്രബന്ധ സമാഹാരം) നവയുഗശിൽപി രാജരാജ വർമ്മ നളചരിതം ആട്ടക്കഥ  (വ്യാഖ്യാനം) നൈഷധം (വ്യാഖ്യാനം) മലയവിലാസം (വ്യാഖ്യാനം) ആശ്ചര്യചൂഡാമണി  (വിവർത്തനം) നാരായണീയം (വിവർത്തനം) മഴവില്ല് ഊഞ്ഞാൽ പൂന്തേൻ ദീപശിഖാകാളിദാസൻ അപ്പൂപ്പനും കുട്ടികളും അവലംബം ↑ ↑
പബ്ന ഇംഗ്ലീഷ് വിലാസം https://ml.wikipedia.org/wiki/Pabna
പബ്ന ( ബംഗാളി : পাবনা Pabna ) ബംഗ്ലാദേശിലെ രാജ്ഷാഹി ഡിവിഷനിലെ പബ്ന ജില്ലയിലുള്ള ഒരു പട്ടണമാണ്.
ഗംഗാ നദിയുടെ പോഷകനദിയായ പത്മ നദിയുടെ വടക്കേ കരയിലാണ് പട്ടണം സ്ഥിതി ചെയ്യുന്നത്.
പബ്ന പട്ടണത്തിലെ ആകെ ജനസംഖ്യ 1,44,492 ആണ്.
ചരിത്രകാരനായ രാധാകൃഷ്ണൻ സാഹായുടെ അഭിപ്രായത്തിൽ, പട്ടണത്തിന് പബ്ന എന്ന പേരു ലഭിച്ചത് ഗംഗയുടെ പോഷക നദിയായ പബോനി എന്ന പേരിൽ നിന്നാണെന്നാണ്.
ഇതേക്കുറിച്ച് വിരുദ്ധാഭിപ്രായങ്ങൾ നിലവിലുണ്ട്.
ഈ പട്ടണത്തിൻറെ അക്ഷാംശ രേഖാംശങ്ങൾ 24°01′N 89°13′E ആണ്.
പട്ടണത്തിലെ ജനങ്ങൾ തെരഞ്ഞെടുക്കുന്ന ഒരു മേയറും പതിനഞ്ച് കൌൺസിലർമാരും ഉൾപ്പെടുന്ന ഭരണസംവിധാനമാണ് പട്ടണത്തിൽ നിലനിൽക്കുന്നത്.
കൌൺസിലർമാരിൽ 5 പേർ വനിതകളാണ്.
ഓരോ കൌൺസിലർമാരും പട്ടണത്തിലെ ഓരോ വാർഡുകളെ പ്രതിനിധീകരിക്കുന്നു.
തലസ്ഥാനമായ ധാക്കയിലേയ്ക്ക് ഈ പട്ടണത്തിൽ നിന്ന് 5 മണിക്കൂർ റോഡ് യാത്ര ചെയ്താൽ എത്തുവാൻ സാധിക്കുന്നതാണ്.
ധാക്കയിലേയ്ക്കുള്ള വഴിയിൽ ജമുന പാലം നിലനിൽക്കുന്നു.
ധാക്ക ഡിവിഷൻ, ചിറ്റഗോങ് ഡിവിഷൻ, സിൽഹട്ട് ഡിവിഷൻ എന്നിവിടങ്ങളിലെ പ്രധാന പട്ടണങ്ങൾ റോഡു വഴി ഈ പട്ടണത്തിലേയ്ക്കു ബന്ധിപ്പിച്ചിരിക്കുന്നു.
അതുപോലെ തന്നെ ഖുലാന ഡിവിഷൻ, ബാരിസാൽ ഡിവിഷൻ, കുഷ്തിയ ജില്ല തുടങ്ങിയവ ലലോൺ ഷാ പാലം വഴി പബ്ന പട്ടണവുമായി ബന്ധിപ്പിച്ചിരിക്കുന്നു.
ജമുന നദിയ്ക്കു കുറുകേയുണ്ടായിരുന്ന ഫെറി സർവ്വീസാണ് ആദ്യകാലത്ത്  ഈ പട്ടണത്തെ ധാക്കയുമായും ബംഗ്ലാദേശിൻറെ കിഴക്കൻ ഭാഗങ്ങളുമായി കൂട്ടിയിണക്കിയിരുന്നത്.
പബ്ന പട്ടണം റെയിൽവേ വഴി ബന്ധിപ്പിച്ചിട്ടില്ല.
ഏറ്റവുമടുത്ത റെയിൽവേ സ്റ്റേഷനുകൾ ഇസ്‍വാർഡിയിലും ചത്‍മോഹർ ഉപാസിയായിലുമാണുള്ളത്.
ഇഷ്‍വാർഡി ഉപാസിലയിലാണ് ഏറ്റവുമടുത്ത വിമാനത്താവളം.
ജലഗതാഗതം ഈ മേഖലയ്ക്കു വളരെ പ്രാധാന്യമുള്ളതാണ്.
അടിസ്ഥാന വിദ്യാഭ്യാസം സൌകര്യങ്ങളും ഉന്നത പഠനത്തിനുള്ള സൌകര്യങ്ങളുമുള്ള ഏതാനും വിദ്യാഭ്യാസ സ്ഥാപനങ്ങൾ ഇവിടെ പ്രവർത്തിക്കുന്നു.
പബ്ന യൂണിവേഴ്‍സിറ്റി ഓഫ് സയൻസ് ആൻറ് ടെൿനോളജി , പബ്ന സില്ല സ്കൂൾ , പബ്ന കേഡറ്റ് കോളജ് , പോളിടെൿനിക് ഇനസ്റ്റിറ്റ്യൂട്ട്, ഗവൺമെൻറ് എഡ്‍വേർഡ് കോളജ്-പബ്ന , ഗവൺമെൻറ് ഷഹീദ് ബുൾബുൾ കോളജ്, ഗവൺമെൻറ് വുമണ്സ് കോളജ്-പബ്ന, ഇമാം ഗസാലി സ്കൂള് ആൻറ് കോളജ്, പബ്ന ഗവൺമെൻറ് ഗേൾസ് സ്കൂൾ, പബ്ന സെൻട്രൽ ഗേൾസ് സ്കൂൾ എന്നിവയാണ് അവയിൽ ചലത് 2008 ൽ പബ്ന യൂണിവേഴ്സിറ്റി ഓഫ് സയൻസ് ആൻറ് ടെക്നോളജി പബ്നയിൽ സ്ഥാപിക്കപ്പെട്ടു.
പബ്ന മെഡിക്കൽ കോളജ് പുനനാരംഭിക്കുവാനുള്ള പ്രവർത്തനങ്ങൾ നടന്നുകൊണ്ടിരിക്കുന്നു.
അതു കൂടാതെ ഒരു ടെക്സ്റ്റൈൽ എൻജിനീയറിംഗ് കോളജ് കൂടി ഇവിടെ പ്രവർത്തിക്കുന്നുണ്ട്.
പബ്ന മേഖലയിൽ അനേകം കൈത്തറി തുണി വ്യവസായങ്ങള‍ നിലനിൽക്കുന്നു.
ഔഷധ നിര‍്‍മ്മാണവും ഇവിടുത്തെ ഒരു പ്രധാന വ്യവസായമാണ്.
സ്ക്വയർ (ബംഗ്ലാദേശ്) ഒരു വലിയ ഔഷധ നിര‍്‍മ്മാണ സ്ഥാപനമാണ്.
ബംഗ്ലാദേശിലെ ഏറ്റവും വലിയ മാനസിക ചികിത്സാലയം സ്ഥിതി ചെയ്യുന്നത് പബ്നയിലാണ്.
അതു കൂടാതെ ഒരു വലിയ ജനറൽ ആശുപത്രിയും നിലവിലുണ്ട്.
പബ്ന മെഡിക്കൽ കോളജ് നിർമ്മാണ ഘട്ടിത്തിലാണ്.
15 ആം നൂറ്റാണ്ടിൽ നിർമ്മിക്കപ്പെട്ട ഷാഹി മസ്ജിദ് എന്ന പേരിൽ ഒരു മസ്ജിദ് ചത്‍മോഹർ ഉപാസിലയിൽ സ്ഥിതി ചെയ്യുന്നു.
പുതുക്കിപ്പണിയപ്പെട്ട ഹിന്ദുക്ഷത്രമായ ജോർ ബംഗ്ല പട്ടണത്തിൽ സ്ഥിതി ചെയ്യുന്നു.
വടക്കൻ ബംഗ്ലാദേശിലെ ചത്‍മോഹർ ഉപാസിലയിലുള്ള ജഗന്നാഥ ക്ഷേത്രം വളരെ മനോഹരമായ ഒന്നാണ്.
മുഗൾ കലഘട്ടത്തിലുള്ള വരാര മൊഷ്ജിദ് ( ബംഗാളി : ভাঁড়াড়া মসজিদ ) പട്ടണത്തിന് 10 കിലോമീറ്റർ തെക്കുകിഴക്കായി സ്ഥിതി ചെയ്യുന്നു.
ഒരു ബംഗാളി എഴുത്തുകാരിയായ രസ്സുന്ദരി ദേവി , പബ്നയിലാണ് ജനിച്ചത് (1809 or 1810).
അവലംബം പുറമെ നിന്നുള്ള കണ്ണികൾ നാഷണൽ വെബ് പോർട്ടൽ ഓഫ് പബ്ന ദയിനിക് ഇച്ഛാമോട്ടി Archived 2016-12-04 at the Wayback Machine ഒനാബിൽ സോങ്‍ബഡ് ന്യൂസ് പബ്ന പബ്ന സാങ്‍ബഡ് Archived 2016-11-27 at the Wayback Machine
പമ്പാനദി ഇംഗ്ലീഷ് വിലാസം https://ml.wikipedia.org/wiki/Pamba_River
കേരളത്തിലെ മൂന്നാമത്തെ നീളം കൂടിയ നദിയാണ് പമ്പാനദി .
ശബരിമലയിലെ അയ്യപ്പ ക്ഷേത്രത്തിന്റെ സാന്നിധ്യം മൂലം പുണ്യനദിയായി അറിയപ്പെടുന്ന പമ്പാനദിയെ “ദക്ഷിണ ഭഗീരഥി”യെന്നും വിളിക്കുന്നു .
പമ്പാനദിയുടെ ഉത്ഭവം സമുദ്രനിരപ്പിൽ നിന്നും 1650 മീറ്റർ  ഉയരത്തിൽ സ്ഥിതി ചെയ്യുന്ന പീരുമേടിലെ പുളച്ചിമലയിലാണ്‌.
പിന്നീടത് റാന്നി , പത്തനംതിട്ട , കോഴഞ്ചേരി , ചെങ്ങന്നൂർ , തിരുവല്ല , ചങ്ങനാശ്ശേരി , കുട്ടനാട് , കാർത്തികപ്പള്ളി, അമ്പലപ്പുഴ എന്നീ താലൂക്കുകളിലൂടെ ഒഴുകി അവസാനം വേമ്പനാട്ട് കായലിൽ പതിക്കുന്നു.
കുട്ടനാട്ടിലെ ഒരു പ്രധാന ജലസ്രോതസ്സ് പമ്പാനദിയാണ്‌.
പൗരാണിക കാലത്ത് ബാരിസ് എന്ന പേരിലാണ് ഈ നദി അറിയപ്പെട്ടിരുന്നത്.
ഭാരതത്തിന്റെ ആദി കാവ്യം ആയ രാമായണം പമ്പാ നദി യെ കുറിച്ച് വിവരം നൽകുന്നു ശ്രീ രാമൻ സഹോദരൻ ലക്ഷ്മണനും ഒന്നിച്ചു പമ്പാ തിരത്തു വരികയും ശബരി എന്ന സന്യാസിനിയുടെ ആദിഥ്യം സ്വീകരിക്കുകയും ചെയ്തു.
സാംസ്കാരികമായ അംശങ്ങൾ കല്ലിശ്ശേരി റയിൽ പാലം
ഹിന്ദു മതവിശ്വാസികൾ  പമ്പാ നദിയെ പുണ്യനദിയായി കരുതുന്നു.
കേരളത്തിന്റെ സാംസ്കാരിക ചൈതന്യം വിളിച്ചോതുന്ന ആറന്മുള വള്ളംകളി പമ്പാനദിയിലാണ് നടക്കുന്നത്.
സ്വാമി അയ്യപ്പനെക്കുറിച്ചുള്ള ഐതിഹ്യ കഥകളിൽ പമ്പാനദിക്ക് പ്രമുഖ സ്ഥാനമുണ്ട്.
ശബരിമല തീർത്ഥാടനയാത്രയിൽ പമ്പാ സ്നാനം പ്രാധാന്യമുള്ള ഒരു ചടങ്ങായി അയ്യപ്പ ഭക്തർ അനുഷ്‌ഠിക്കുന്നു .
മധ്യതിരുവിതാംകൂറിലെ തനത് കലാരൂപമായ പടയണി പമ്പാനദീതട സംസ്കാരത്തിന്റ തെളിവാണ്.
കേരളത്തിലെ വ്യത്യസ്ത സാമൂഹികവും മതപരവുമായ വിഷയങ്ങളിൽ പമ്പാനദിക്ക് അതിന്റേതായ സാന്നിദ്ധ്യമുണ്ട്.
ഏഷ്യയിലെ ഏറ്റവും വലിയ ക്രിസ്തീയ കൂട്ടായ്മയായ 1896-ൽ ആരംഭിച്ച മാരാമൺ കൺവൻഷൻ , ചെറുകോൽപുഴ ഹിന്ദുമത കൺ‌വൻഷൻ , റാന്നി ഹിന്ദുമത കൺ‌വൻഷൻ എന്നിവ പമ്പാനദിയിലെ മണൽ‌പ്പുറത്താണ് നടത്തുന്നത്.
റാന്നി വലിയപാലത്തിൽനിന്നുമുള്ള ദൃശ്യം പ്രശസ്തമായ തീരങ്ങൾ